ПРОТОКОЛ № 18
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  02 юни 2014 г.

Днес, 02 юни  2014 г., понеделник, в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 

			     ПРЕДСЕДАТЕЛ:    НЕЗАБРАВКА СТОЕВА
			              ЧЛЕНОВЕ:    ВАСИЛ ПЕТРОВ
ГАЛИНА КАРАГЬОЗОВА
КАЛИН КАЛПАКЧИЕВ
ОТСЪСТВАЛИ: няма.

Поради това, че редовното заседание на комисията, насрочено за 27 май 2014 г. бе отложено, днешното заседание се проведе по обявения за същата дата дневен ред, както следва:

І. Взаимодействие с Инспектората към Висшия съдебен съвет:

1. ОТНОСНО: Отчет на Инспектората към ВСС по Глава Трета „а” от ЗСВ за установените нарушения на правото на разглеждане и решаване на делата в разумен срок за периода 01.01.2014 г. - 31.03.2014 г. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1.1. Приема за сведение данните, изпратени от Инспектората на Висшия съдебен съвет на основание чл. 60м, ал. 1 от ЗСВ, за установените от ИВСС нарушения на правото на разглеждане и решаване на делата в разумен срок по Глава Трета “а” от ЗСВ /нарушение на чл. 6 от Конвенцията за защита правата на човека и основните свободи/, за периода 01.01.2014 г. - 31.03.2014 г.
	      1.2. Отчетът да се вземе предвид при изготвянето на анализа по чл. 60м, ал. 1 от ЗСВ. 
1.3. Възлага на Росалина Димитрова – експертен сътрудник на комисията, да изготви шестмесечен анализ по чл.60м, ал.1 от ЗСВ за установените от ИВСС нарушения на правото на разглеждане и решаване на делата в разумен срок по Глава Трета “а” от ЗСВ /нарушение на чл. 6 от Конвенцията за защита правата на човека и основните свободи/.

2. ОТНОСНО: Доклад от Диляна Янкова – ст. експерт - юрисконсулт в дирекция „Правна” относно решение на КПУКИВИВСС за събиране на информация от органите на съдебната власт за установени през 2013 г. случаи на подаване на множество еднотипни искови молби с цел заобикаляне на принципа за случайно разпределение на делата. 
/отложена точка от заседанието на комисията на 19.05.2014 г./

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

2.1. Приема за сведение доклад от Диляна Янкова - ст. експерт юрисконсулт в дирекция „Правна” относно изпълнение на решение на КПУКИВИВСС за събиране на информация от органите на съдебната власт за установени през 2013г. случаи на подаване на множество еднотипни искови молби с цел заобикаляне на принципа за случайно разпределение на делата, и извършения анализ на получаната информация.
2.2. Внася в заседанието на ВСС на 12.06.2014 г. анализ на установени през 2013 г. случаи на подаване на множество идентични искови молби с цел заобикаляне на принципа за случайно разпределение на делата в окръжните съдилища.
2.3. Предлага на ВСС да приеме следното решение:
1. Приема за сведение анализ на установените през 2013 г. случаи на подаване на множество идентични искови молби с цел заобикаляне на принципа за случайно разпределение на делата в окръжните съдилища.
2. Препоръчва на административните ръководители на съдилищата, със свои правила или изрични заповеди, да определят мерки за предотвратяване заобикалянето на принципа на случайно разпределение на делата чрез множество идентични искови молби и молби за обезпечения.

3. ОТНОСНО: Сигнал с изх. № ПП-01-103/13 от 14.05.2014 г., заведен в деловодството на ВСС с вх. № 11-12-076/16.05.2014 г., Сигнал с изх. № ПП-01-103/13 от 24.04.2014 г., заведен в деловодството на ВСС с вх. № 11-12-072/24.04.2014 г., и двата от Главния инспектор на Инспектората към ВСС, отправени на основание чл.54, ал.1, т.7 от ЗСВ във връзка с големия брой самоотводи на съдии, констатиран по време на годишната планова проверка по наказателни дела на Районен съд гр. Плевен през 2013 г., и Анализ с изх. № 1101/15.05.2014 г., заведен във ВСС с вх. № 11-12-011/20.05.2014 г., от административния ръководител – председател на Районен съд гр. Плевен, на постановените отводи по наказателни дела за периода 2012 – 2013 г. в РС Плевен.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

3.1. Приема за сведение Сигнал с изх. № ПП-01-103/13 от 14.05.2014 г., заведен в деловодството на ВСС с вх. № 11-12-076/16.05.2014 г., Сигнал с изх. № ПП-01-103/13 от 24.04.2014 г., заведен в деловодството на ВСС с вх. № 11-12-072/24.04.2014 г., и двата от Главния инспектор на Инспектората към ВСС, отправени на основание чл. 54, ал. 1, т. 7 от ЗСВ във връзка с големия брой самоотводи на съдии, констатиран по време на годишната планова проверка по наказателни дела на Районен съд гр. Плевен през 2013 г., и Анализ с изх. № 1101/15.05.2014 г., заведен във ВСС с вх. № 11-12-011/20.05.2014 г. от административния ръководител - председател на Районен съд гр. Плевен, на постановените отводи по наказателни дела за периода 2012 - 2013 г. в PC Плевен
3.2. Внася в заседанието на ВСС на 12.06.2014 г. информация от Инспектората към Висшия съдебен съвет за констатирани голям брой самоотводи на съдии по наказателни дела на Районен съд гр. Плевен през 2013 г. и анализ на административния ръководител на Районен съд гр. Плевен на постановените отводи по наказателни дела в съда  за периода 2012 г. – 2013 г.
3.3. Предлага на ВСС да приеме следното решение:
1. Приема за сведение информацията от Инспектората към Висшия съдебен съвет за констатирани голям брой самоотводи на съдии по наказателни дела на Районен съд гр. Плевен през 2013 г. и направения от административния ръководител на Районен съд гр. Плевен анализ на постановените отводи по наказателни дела в съда  за периода 2012 г. – 2013 г.
2. Изисква от административните ръководители на районните, окръжните и административните съдилища, Специализирания наказателен съд и Софийски градски съд, в тримесечен срок от уведомяването за настоящото решение, да представят във ВСС информация за направените през 2013 г. самоотводи на съдии - основания, мотиви, данни за движението и приключването на производството по делото.

4. ОТНОСНО:  Писмо изх.№ 823/19.05.2014 г. на председателя на Софийски районен съд до Инспектората към ВСС, с копие до КДП към ВСС.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение писмо изх. № 823/19.05.2014 г. на председателя на Софийски районен съд, тъй като същото е изпратено по компетентност на Инспектората към ВСС.

5. ОТНОСНО:  Сигнал № Ж-14-293/31.03.2014 г. от Светлана Бошнакова – инспектор в ИВСС на основание чл.54, ал.1, т.7 от ЗСВ. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение сигнал с изх.№ Ж-14-293/24.04.2014 г., отправен на основание чл.54, ал.1, т.7 от ЗСВ от Светлана Бошнакова – инспектор в ИВСС, до г-жа ……………, с копие до г-жа Соня Найденова – представляващ Висшия съдебен съвет, изпратен с писмо с изх.№ Ж-14-293/24.04.2014 г. на и.д. главен инспектор на Инспектората към Висшия съдебен съвет, както и постъпилото преди заседанието на КПУКИВИВСС на 02.06.2014 г. и докладвано на същото заседание писмо с изх. № 94-00-378/30.05.2014 г. на ………., с което същият уведомява ВСС за предприетите мерки по изпълнение на препоръките, съдържащи се в Сигнал от ИВСС с изх. № Ж-14-293/24.04.2014 г.

6. ОТНОСНО:  Информация от председателя на Административен съд гр. Силистра за резултатите от предприетите мерки във връзка с констатациите, изводите и препоръките в Акт за резултатите от извършена проверка на дейността на Административен съд гр. Силистра на основание Заповед № ПП-01-11/21.03.2014 г. на Главния инспектор на ИВСС. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение писмо от административния ръководител – председател на Административен съд гр. Силистра, заведено във ВСС с вх.№ 11-11-213/16.05.2014 г., относно изпълнение на дадените от Инспектората към ВСС препоръки в Акта за резултатите от извършената планова проверка № ПП-01-11/21.03.2014 г. на Административен съд – Силистра. 

ІІ. По Закона за предотвратяване и установяване на конфликт на интереси:

7. ОТНОСНО:  Декларации по чл. 12 от ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

ПРИЕМА декларациите по чл.12 от ЗПУКИ по приложения списък. 

8. ОТНОСНО:  Решение № РП-026-14-110/29.04.2014 г. на КПУКИ за прекратяване на производство по сигнал срещу ……. и ………. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение Решение № РП-026-14-110/29.04.2014 г. на Комисията за предотвратяване и установяване на конфликт на интереси за прекратяване на производство по сигнал срещу ………. и ……………., поради наличие на влязъл в сила административен акт със същия предмет и страни – решение на ВСС по т.29 от протокол № 11/18.03.2010 г.  
9. ОТНОСНО:  Искане от КПУКИ за предоставяне на доказателства на основание чл.25, ал.2, т.4 и чл.22з, ал.2 от ЗПУКИ. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

На основание чл.25, ал.2, т.4 от ЗПУКИ де се предостави на Комисията за предотвратяване и установяване на конфликт на интереси исканата информация във връзка с подадения от КПУКИВИВСС сигнал изх.№ 96-00-194/30.04.2014 г., а именно – заверени копия от:
- акт за встъпване в длъжност и последващи актове за изменение на правоотношението на визираните в сигнала магистрати;
- подадените до момента от тях декларации по чл.12, т.2 и т.3 от ЗПУКИ;
- писмата, с които декларациите по чл.12 от ЗПУКИ са изпратени до ВСС и пощенските пликове (ако такива са налични), или информация за датата и начина на подаване на декларациите, ако това е станало по друг начин.  

ІІІ. Разни. 

10. ОТНОСНО:  Писмо от председателя на Окръжен съд гр. Разград с приложен доклад за извършена проверка относно спазване принципа за случайно разпределение на делата в районните съдилища от съдебния район на Окръжен съд гр. Разград. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение писмо от административния ръководител – председател на Окръжен съд гр. Разград, заведено във ВСС с вх.№ 91-00-053/21.05.2014 г., с приложен към него доклад за извършена проверка относно спазване принципа за случайно разпределение на делата в районните съдилища от съдебния район на Окръжен съд гр. Разград. 

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ: /п/

НЕЗАБРАВКА СТОЕВА

Експертни сътрудници  на комисията:

И. Котева /п/

Р.  Димитрова /п/

Изготвил протокола:

М.Китова /п/